b'\n_START_ARTICLE_\nRanljivost ni\xc4\x8dtega dne\n_START_PARAGRAPH_\nRanljivost ni\xc4\x8dtega dne (angle\xc5\xa1ko zero-day vulnerability, tudi zero-hour ~ ali 0-day ~ ali day zero ~) je nerazkrita ranljivost v ra\xc4\x8dunalni\xc5\xa1ki programski opremi, ki jo vdiralci lahko izkoristijo, da si pridobijo dostop do ra\xc4\x8dunalnikov, ra\xc4\x8dunalni\xc5\xa1kih programov, podatkov ali omre\xc5\xbeja. Ranljivost je znana je kot\xc2\xa0\xc2\xbbzero-day\xc2\xab, ker ranljivost ni javno objavljena in avtorji programske opreme \xc5\xa1e niso naredili popravka, ki bi to ranljivost odpravil._NEWLINE_Napadi, ki izkori\xc5\xa1\xc4\x8dajo tovrstno ranljivost, se pogosto zgodijo na dan javne objave ranljivosti programske opreme, ko si ve\xc4\x8dina uporabnikov \xc5\xa1e ni prenesla popravka, v\xc4\x8dasih pa se zgodijo \xc5\xa1e preden se avtor programske opreme zaveda, da obstaja ranljivost. Zato so prepoznani kot resna gro\xc5\xbenja.'